kardosdrur/scandi-wiki huggingface dataset:
Passport (band)

Passport var en dansk rockgruppe og direkte forløber til Shu-bi-dua. Gruppen bestod i 1971 af Michael Hardinger (vokal og guitar), Paul Meyendorff (guitar), Bosse Hall Christensen (trommer) og Niels Grønbech (bas). Passport udsendte i starten af 1973 singlen "Tomorrow/Everything's Wrong" på den danske afdeling af pladeselskabet BASF. "Tomorrow" blev beskrevet som et "engelsk up-tempo rock'n'roll-nummer, og det nåede ind på hitlisterne i to uger ved, at gruppen fik deres venner og familie til at sende postkort ind til radioen for at stemme på sangen, som var den måde, hitlisten fungerede på dette tidspunkt. Singlen flyttede dog ikke noget videre for bandet.

Hardinger havde mødt Michael Bundesen i 1972 via deres fritidsjobs i Danmarks Radio. Bundesen havde sammen med sin ven Jens Tage Nielsen skrevet en dansk tekst til Elvis Presleys sang "Jailhouse Rock", som de havde kaldt "Fed Rock". Da de fik at vide, at den kunne bruges til programmet Åbent Hus, som indeholdt forskellige former for satire, kom Bundesen og Nielsen med i Passport for at indspille den. Efter at sangen blev spillet i radioen modtog de masser af henvendelser fra lyttere, som havde hørt den. De fik arrangeret en professionel indspilning af nummeret.

Passport spillede især meget i Jylland, hvor de opførte numre af Manassas, The Eagles, Steve Miller, Alice Cooper, Bob Seger, Allman Brothers, Poco og The Flying Burrito Brothers. De spillede bl.a. i Box 72, der var det senere Motown. Gruppen nåede også at være opvarmning for Sweet, da de spillede i Tivoli.

Passport havde ment, at deres gennembrud ville komme på engelsk, så da de for sjov indsendte "Fed rock" til satireprogrammet Åbent Hus, fandt de på navnet Shu-bi-dua efter koret på nummeret, der lyder "Shubidua, shubidua", inspireret af gruppen Sha Na Na. Under det nye navn udsendte de singlen "Fed rock"/"Tynd blues". Herefter udsendte gruppen singlen "Change of the Guard/Highway of Living" igen som Passport, men denne gang med Bundesen og Nielsen som medlemmer.

"Fed rock" endte med at komme på Dansktop-hitlisten, og da gruppen havde større succes som "Shu-bi-dua" blev navnet Passport blev droppet helt.

Diskografi 
 "Tomorrow"/"Everything's Wrong" (1973)
 "Change Of The Guard"/"Highway Of Living " (1973)

Bibliografi 
 40 år i A-dur (2013)

Referencer 

Litteratur

Eksterne henvisninger 
 

Rockgrupper fra Danmark
Musikgrupper fra 1971
Lyre

Lyre kan henvise til

 Lyre (bygningsdel) - en bygningsdel, der leder røg ud af et rum og som leder lys ind
 Lyre (musikinstrument) - et harpelignende musikinstrument
Lyre (bygningsdel)

En lyre er en åbning i taget på en bygning for at slippe røg ud fra ildstedet og lys ind. Ordet har sin oprindelse i det norrøne ljôri, og er etymologisk antageligt beslægtet med lys, (norrønt) ljôs. Bygninger med lyre blev også kaldt årestuer eller røgstuer, fordi røgen fra ildstedet blev sluppet ud i rummet, da der ikke var en skorsten til at lede røgen op og ud.

Referencer 

Bygningsdele
Ildsteder
Tage
Byparken (Roskilde)

Byparken er en park, der ligger i Roskilde på Østsjælland. Parken skråner mod nord ned mod Roskilde Fjord og Roskilde Havn. Den er omgivet af Sankt Clara Vej mod vest, Sankt Ibs vej mod Nord, Frederiksborgvej mod øst og et villaområde mod syd og Provstmarken.

Det meste af parken er udlagt til græsarealer, men langs kanten findes buske, og rundt omkring er en del gamle træer. Mod vest findes en legeplads. I parken findes et vandløb, der ender i en sø i den nordligste del. Der er også opstillet en genforeningssten. Helt mod syd ligger en stråtækt bygning, der er indrette til restauranten Pipers Hus.

I juli måned afholdes der gratis koncerter i parken, som arrangeres i et samarbejde mellem spillestedet Gimle og Roskilde Kommune Til sankthans bliver der arrangeret bål.

Historie 
I middelalderen lå Sankt Hans' Kirke på Provstmarken, og det omkringliggende område var Sankt Hans' sogn, der var et af Roskildes 13 sogne, hvor kannikker med relation til Roskilde Domkirke boede. I 1443 blev domkirken ramt af en brand, der hurtigst spredte sig til områderne nord og vest for bygningen, hvor den forårsagede store ødelæggelser. Området hvor Provstmarken lå, blev aldrig genopført. Med reformationen mistede Roskilde en stor del af sine indtægter, og byen oplevede en længere periode med recession. I adskillige hundrede år var Provstmarken en del af Provstegården og blev brugt til græsning af kvæg.

I 1898 arvede Roskilde by en stor sum penge af tekstilfabrikanten Otto Henrich Schmeltz. En del af disse penge var reserveret til etableringen af en park "der ikke skulle bruges til nogen slags sport". I 1915 brugte byen en del af disse penge til at købe et stykke jord nord for Provstmarken, som indtil dette tidspunkt havde været landbrugsjord. Den nye park blev designet af landskabsarkitekten Aage Hansen.

Se også 
 Folkeparken - en anden park i byen tæt ved Byparken

Referencer

Eksterne henvisninger 

Bygninger, konstruktioner og anlæg i Roskilde
Parker i Danmark
Optikkens Bog

Optikken eller Optikkens Bog (; Latin: De Aspectibus eller Perspectiva; italiensk: Deli Aspecti) er en syvbinds afhandling om optik og andre fagområder af den arabiske guldalder-fysiker Abu-Ali al-Hasan ibn al-Haytham (965-1040), kendt som Alhazen i Vesten.

Fysiklitteratur
11. århundrede
Videnskab i middelalderen
Bog
Den Islamiske Guldalder
Klokkehonningurt

Klokkehonningurt (Phacelia campanularia) er en blomst, der stammer fra Californien. De er 14 til 20 cm høje planter med brede let takkede blade. Får blå klokkeformede blomster. Tåler fuld sol.

Planter
Folkeparken (Roskilde)

Folkeparken er en folkepark i Roskilde og byens største offentlige park, beliggende centralt i den indre by. Den grænser op til to andre parker; Berte Margrethe Anlægget og Klostermarken.

Historie 

Området blev oprindeligt brugt til græsning af Roskilde Kloster. Klostret havde over 1.000 hektar jord, og var en af de største jordejere i Roskilde. Klostrets gård, Ladegården, lå tæt ved, hvor Roskilde Bibliotek ligger i dag.

I 1819 etablerede klostret 3 ha. park på en del af deres jord. Parken indeholdt flere kunstige søer, der var blevet etableret som fiskedamme allerede i 1700-tallet. Parken blev skabt for klostrets konventualinder, men den var også åben for andre af byens borgere. En mindre del af parken, Møstingholm, der lå på en lille halvø ved en af søerne, havde dog kun adgang for beboerne på klostret. Møstingholm var opkaldt efter Christiane Møsting, der havde været priorinde på klostret i perioden 1797-1820. Dette parkanlæg hed oprindeligt Plantagen, i dag hedder det Klostermarken. 

I 1904 besluttede Roskilde Kloster at fordoble parkens areal. Udvidelsen var færdig i 1906, og var designet af E. Galschiøtt, og her blev flere af de tidligere fiskedamme genetableret efter de var tørret ud. Den nye del fik navnet Berte-Margrethe Anlægget til minde om Berte Skeel og Margrethe Ulfeld, der grundlagde klostret.

Mellem 1908 og 1923 købte byen omkring 50 ha. land fra klostret med henblik på at sælge det som en del af byudviklingen, hvor private kunne opføre huse. I 1934 besluttede byrådet at etablere Folkeparken på en del af dette område. Parken blev designet af landskabsarkitekten Carl Theodor Sørensen. I 1950 købte Roskilde Kommune Klostermarken og Berte Margrete Anlægget af klostret.

Amfiteater 
Folkeparken indeholder et amfiteater, som bliver brugt til koncerter og teateropførelser i løbet af sommeren..

Kunst 
Ved indgangen til Klosterengen står Frøspringvandet. Det blev skabt af den lokale kunstner Karl Glenn.

Inde i parken står skulpturgruppen Ugens syv dage, der blev skabt af Morten Nielsen og givet til parken som en gave fra Nordea i Roskilde.

Se også 
 Byparken - en anden park i byen tæt ved Folkeparken

Referencer

Eksterne henvisninger 

Bygninger, konstruktioner og anlæg i Roskilde
Folkeparker i Danmark
NK Varaždin (2012)

NK Varaždin er en kroatisk fodboldklub i Varaždin, der konkurerer i Prva HNL, som er landets topdivision.

Historiske slutplaceringer

Referencer 

Fodboldklubber i Kroatien
Etableret i 2012
Hotel California

"Hotel California" er titelnummeret på The Eagles' album af samme navn, og som blev udgivet som single i februar 1977. Sangen blev skrevet af Don Felder (musik), Don Henley og Glenn Frey (tekst). The Eagles' oprindelige indspilning af sangen har Henley som forsanger, og slutter med en længere del med af elektrisk spillet af Felder og Joe Walsh.

Sangen bliver betragtet som bandets best berømte nummer, og den lange guitarcoda er blevet stemt som den bedste guitarsolo nogensinde i Guitarist i 1998. and was ranked 8th on Guitar Magazines Top 100 Guitar Solos. Sangen modtog Grammy Award for årets indspilning i 1978. Teksten til sangen er blevet fortolket på mange måder af både fans og kritikere, mens The Eagles selv beskriver sangen som deres "fortolkning af det vilde liv i Los Angeles". I dokumentaren History of the Eagles fra 2013 sagde Henley at sangen var om "en rejse fra uskyld til erfaring... det er det hele..."

Siden udgivelse af "Hotel California" er den blevet indspillet i coverversioner af adskillige kunstnere og er blevet en del af international populærkultur. Julia Phillips foreslog om at lave sangen om til en film, men da The Eagles ikke brød sig om ideen skete dette aldrig. Kommercielt nåede "Hotel California" førstepladsen på Billboard Hot 100 og den kom i top 10 i adskillige andre land.

Histlister

Referencer

Eksterne henvisninger 
 
 Classic Tracks: The Eagles 'Hotel California'

Sange fra 1976
Eagles
Keiran Lee

Keiran Lee (født Adam Diksa den 15. januar 1984) er en britisk pornografisk skuespiller, direktør og producent, der primært arbejder for pornografisk produktionsvirksomhed Brazzers. Hans penis var forsikret for $1 million i 2012 af Brazzers. Han har udført i over 3.500 pornovideoer i sin karriere. Han er en af de højest betalte pornografiske aktører. Han har modtaget flere priser for sine film, herunder AVN Award for Favorite Male Performer i 2017 og UK Adult Film and Television Award for Bedste Mandlige Skuespiller i 2007.

Priser 
 2017 - AVN Award for Favorite Male Performer.
 2007 - UK Adult Film and Television Award for Bedste Mandlige Skuespiller.

Referencer

Eksterne links 

 
 
 

Pornoskuespillere
Pornomodeller fra England
Marianne Vind

Marianne Vind (født 3. december 1970 i Køge) er et dansk medlem af Europa-Parlamentet for Socialdemokratiet. Hun er hospitalslaborant og har en master i professionel kommunikation fra Roskilde Universitet.

Hun har været formand i Dansk Laborant-Forening (2006-2011) og næstformand i HK/Privat (2011-2019).

Baggrund og opvækst 
Marianne Vind blev født i Køge. Efter de første barndomsår i Køge flyttede familien først til Vigersted ved Ringsted og senere til Svebølle på Kalundborg-egnen, hvor hun har haft det meste af sin opvækst, ungdom og voksenliv. I Svebølle arbejdede Marianne Vinds mor i perioder i den lokale børnehave, var dagplejemor og gjorde rent, mens hendes far kørte med kaffe som lastbilchauffør for BKI-Kaffe.

Marianne Vind blev udlært hospitalslaborant fra Rigshospitalet i 1995.

Uddannelsen førte til forskellige job bl.a. i Norge og i 2000 til et job i Novozymes i Kalundborg. Siden blev Vind valgt som tillidsrepræsentant og formand for Dansk Laborant-Forening.

Politisk karriere 
Marianne Vind fik 27.396 personlige stemmer ved Europa-Parlamentsvalget 26. maj 2019 og blev 1. stedfortræder for Socialdemokratiet. Da Jeppe Kofod blev udpeget til udenrigsminister i regeringen Mette Frederiksen, kom Marianne Vind i Europa-Parlamentet.

Hun sidder i Udvalget for Beskæftigelse og Sociale Anliggender og Udvalget for Transport og Turisme. Hun har tidligere været medlem af det midlertidige Udvalg for Kræftbekæmpelse. Dertil er hun næstformand i Delegationen for Forbindelserne med Landene i Sydøstasien og Sammenslutningen af Sydøstasiatiske Nationer (ASEAN).

Hun er medlem af netværksgruppen for LGBTI-rettigheder og næstformand i netværksgruppen for handicap. Dertil er hun medlem af netværksgruppen for fagforeninger.

Privatliv 
Marianne Vind bor i Havdrup i Solrød Kommune.

Referencer

Eksterne henvisninger 
 

Socialdemokrater fra Danmark
Medlemmer af Europa-Parlamentet fra Danmark 2019-2024
Robinson Ekspeditionen 2017

Robinson Ekspeditionen 2017 var den 19. sæson af det danske realityshow Robinson Ekspeditionen. Sæsonen startede ud med 22 deltagere, men en flok veteraner var blevet hevet ind for at gøre op med de mange kvittere fra forrige sæson.

Deltagere

Øvrig info 
1^ Backer, Mathias og Andreas valgte at snyde i afsnit to. Jakob valgte at tage en individuel konfrontation med hver af de 3 skyldige, kun Mathias valgte at fortælle sandheden. Jakob havde planlagt at holde Andreas væk fra ansvaret, men da Andreas valgte at lyve, lå han med hovedet på blokken sammen med Mathias og Backer, og det kostede Andreas videre deltagelse.

2^ Backer og Mathias havde op til afsnit 4 igen valgt at snyde, det blev dråben for Jakob, som sendte de to anti-helte ud af ekspeditionen

3^ Da Backer og Mathias blev smidt ud, var veteranerne decimeret totalt, Jakob valgte at gå imod sine egne principper og kalde og udgået deltager tilbage, og det blev Andreas og Thomas, som kom ind igen, og de blev en del af veteran holdet.

2017
Kultur i 2017
Simon Aggesen

Simon Aggesen (født 18. juni 1987 i Fredericia) er en dansk advokat og lokalpolitiker for Det Konservative Folkeparti som var borgmester i Frederiksberg Kommune fra 2019 til 2021. Han overtog borgmesterposten 18. marts 2019 efter forgængeren Jørgen Glenthøj gik af efter eget ønske før perioden var ovre. Før da var Simon Aggesen rådmand og formand for Kultur- og Fritidsudvalget. Han har været medlem af kommunalbestyrelsen på Frederiksberg siden 2009.

Aggesen er cand.jur. fra Københavns Universitet. Han har tidligere arbejdet som advokat hos Gorrissen Federspiel, Danske Bank og senest MobilePay, inden han tiltrådte som borgmester. Simon Aggesen er gift med Josephine Fie Legarth Aggesen, og de har to børn.

Kontroverser 
I september 2020 beskrev Ekstra Bladet hvordan Aggesen i to bolighandler har tjent et tocifret millionbeløb bl.a. ved først at købe en 456 kvm. stor lejlighed på Frederiksberg Alle uden om en ejendomsmægler og siden dele den op og sælge den. Derefter købte han igen sammen med sin hustru en villa uden at den havde været udbudt til salg hos en mægler. Som følge af mediedækningen besluttede Folketingets Ombudsmand at bede Frederiksberg Kommune om en udtalelse i sagen, mens flere udtalte han burde trække sig forud for kommunalvalget i 2021. Ombudsmanden og Erhvervsstyrelsen har lukket og afsluttet sagen.

Referencer 

Borgmestre på Frederiksberg
Borgmestre fra Det Konservative Folkeparti
Borgmestre i Danmark 2018-2021
Jurister fra Danmark
Alumni fra Københavns Universitet
Personer fra Fredericia
Giannis Antetokounmpo

Giannis Sina Ougko Antetokounmpo (født 6. december 1994 i Athen, Grækenland) er en græsk basketballspiller (forward/guard). Han spiller i NBA-ligaen for Milwaukee Bucks.

Tidlig liv og karriere 
Antetokounmpo blev født i Athen i Grækeland, søn af nigerianske migranter. Familien var fattig og som ung måtte Antetokounmpo og hans søskende hjælpe familien ved at arbejde som gadesælger i Athen, hvor han blandt andet solgte ure, solbriller og tasker. I 2007 startede han til basketball og fra 2009 blev han en del af ungdomsholdet i den græske klub Filathlitikos.

Som kun 17-årig debuterede Antetokounmpo i sæsonen 2012-13, for Filathlitikos seniorhold i den næstbedste græske basketballrække. Her imponerede han så meget, at han fik lov at deltage i den bedste ligas all-star-kamp. Inden da havde han allerede skrevet kontrakt for den kommende sæson med den spanske ligaklub CAI Zaragoza. Han skulle dog aldrig nå at repræsentere klubben.

NBA 
Antetokounmpos talent var også blevet opdaget i USA, og i april 2013 annoncerede Antetokounmpo, at han ville melde sig til årets NBA-draft. Tre måneder senere, i juni 2013 blev han draftet til NBA med det 15. valg i draften af Wisconsin-holdet Milwaukee Bucks. En måned senere skrev han under på sin første kontrakt med klubben.

Allerede i sin første sæson i NBA, 2013-14, viste Antetokounmpo sit værd for Bucks, og i forbindelse med sæsonens afslutning blev han udtaget til det såkaldte NBA All-Rookie Second Team, en kåring der dækker sæsonens næstbedste førsteårsspillere. I de følgende år fortsatte han sin positive udvikling, og i 2016-17-sæsonen blev han for første gang udtaget til NBA's All-Star-kamp efter en sæson hvor han havde leveret et gennemsnit på 23 point og 9 rebounds.

I 2018 blev Antetokounmpo igen udtaget til All-star-kampen efter en sæson, hvor han for alvor havde formået at slå sit navn fast som en stjerne i NBA og Milwaukke Bucks' absolutte superstjerne. I 2018-19 sæsonen førte han med 28 point og 13 rebounds i snit i løbet af sæsonen Bucks til førstepladsen i ligaens grundspil, inden holdet efterfølgende blev slået ud i tredje runde af playoffs (semifinalen) af de senere mestre fra Toronto Raptors. Efter sæsonens afslutning blev Antetokounmpo kåret til NBA Most Valuable Player, en titel til sæsonens mest værdifulde spiller i hele ligaen. Det var første gang i 12 år at prisen tilfaldt en europæer og kun anden gang i historien, at prisen gik til en spiller fra Milwaukee Bucks. Første gang var Kareem Abdul-Jabbar i 1971.

NBA-klubber 
 2013- Milwaukee Bucks

Referencer

Eksterne henvisninger 

Personer fra Athen
Basketballspillere fra Grækenland
Basketballspillere fra Milwaukee Bucks
Luka Dončić

Luka Dončić (født d. 28. februar 1999) er en slovensk professionel basketballspiller, som spiller for NBA-holdet Dallas Mavericks.

Baggrund 
Luka Dončić' far Saša Dončić er basketballtræner, og spillede også selv professionelt.

Klubkarriere

Real Madrid 
Dončić flyttede i 2012 til Spanien som bare 13 årig efter at være blevet rekrutteret af Real Madrid. Efter at have spillet på ungdomsholdene, så fik han sin førsteholdsdebut den 30. april 2015. I en alder af 16 år og 62 dage blev han den trejde yngste spiller i Liga ACB nogensinde. Han blev etableret på holdet i løbet af 2015-16 sæsonen, hvor han imponerede i begrænset spilletid.

I 2016-17 sæsonen fik Dončić en større rolle på holdet, og imponerede her. Han blev i sæsonen kåret til den bedste unge spiller i både Liga ACB og i EuroLeague. Hans helt store gennembrud blev dog 2017-18, hvor at han blev holdets klare stjernespiller, især efter en skade til Sergio Llull. Han ledte Real Madrid til EuroLeague finalen, hvor de slog Fenerbahçe. Dončić blev i sæsonen kåret som EuroLeague MVP som den yngste spiller nogensinde, og han blev også kåret Liga ACB MVP.

Dallas Mavericks 
Dončić blev valgt med det trejde valg i 2018 draften af Atlanta Hawks, men blev samme aften traded til Dallas Mavericks i bytte for Trae Young. Han etablerede sig med det samme på holdet, og vandt i sin debutsæson overbevisende Rookie of the Year prisen. 

Han fortsatte det gode spil ind i 2019-20 sæsonen, hvor at han for første gang i sin karriere blev valgt til All-Star holdet. Han fik den 4. marts 2020 sin triple-double nummer 24 i karrieren, og satte hermed en ny rekord for Dallas Mavericks, da han slog Jason Kidds rekord. Han kom på fjerdepladsen i Most Valuable Player afstemningen efter sæsonens udgang.

Den 7. maj 2021 scorede han sit point nummer 5.000 i NBA, og blev hermed den fjerde yngste spiller til at opnå dette, kun bag ved LeBron James, Kevin Durant og Carmelo Anthony. Han skrev den 10. august 2021 den største kontrakt i klubbens historie, da han skrev en kontrakt værd 207 millioner dollars over fem år.

Dončić opnåede den 18. november 2022 sin triple-double nummer 50 i sin karriere. Det tog ham 278 NBA kampe at opnå dette antal. Kun Oscar Robertson, som gjorde det på 111 kampe, havde opnået dette antal på mindre kampe før. Han scorede den 27. december 2022 60 point i en kamp samtidig med han greb 21 rebounds og lavede 10 assist. Han blev hermed den første spiller nogensinde i NBA til at opnå en 60+ point, 20+ rebound, 10+ assist kamp.

Landsholdskarriere 
Dončić har repræsenteret Slovenien i flere internationale tuneringer, herunder EuroBasket 2017, hvor at Slovenien vandt deres første europæiske mesterskab nogensinde.

Referencer

Eksterne henvisninger 

Personer fra Ljubljana
Basketballspillere fra Slovenien
Basketballspillere fra Dallas Mavericks
Kawhi Leonard

Kawhi Anthony Leonard (født 29. juni 1991) er en amerikansk professionel basketballspiller, som spiller for NBA-holdet Los Angeles Clippers. Han har vundet Defensive Player of the Year to gange i sin karriere.

Karriere 
Leonard blev draftet til NBA i 2011 af Indiana Pacers, der dog øjeblikkeligt efterfølgende tradede ham til San Antonio Spurs. Inden draften havde han spillet college-basketball for San Diego State Universitys hold SDSU Aztecs.

Leonard spillede sine første syv år i NBA hos Spurs, og var her med til at vinde ligaens mesterskab i 2014 efter finalesejr på 4-1 i kampe over Miami Heat. Leonard blev efterfølgende kåret til NBA Finals MVP efter at have leveret et gennemsnit på 18 point og seks rebounds over de fem kampe. Året forinden havde Spurs og Leonard også nået finalen mod Heat, der dette år dog vandt finaleserien i syv kampe. I løbet af sin tid hos Spurs blev Leonard to gange, i 2016 og 2017, udtaget til NBA's All-Star-kamp, og han blev desuden to gange, i 2015 og 2016 kåret til ligaens bedste forsvarsspiller.

I sommeren 2018 tradede Spurs Leonard til Toronto Raptors. Hans første sæson i klubben blev meget succesfuld, da han var med til at føre klubben frem til sit første NBA-mesterskab nogensinde, efter en finalesejr i seks kampe over de regerende mestre fra Golden State Warriors. Endnu engang blev Leonard kåret til Finals MVP.

NBA-klubber 
 2011-2018: San Antonio Spurs
 2018-2019: Toronto Raptors
 2019-: Los Angeles Clippers

Referencer

Eksterne henvisninger 

Personer fra Los Angeles
Basketballspillere fra USA
Basketballspillere fra San Antonio Spurs
Basketballspillere fra Toronto Raptors
Basketballspillere fra Los Angeles Clippers
Uri (Italien)

Uri (sardisk: Uri) er en by og en kommune (comune) i provinsen Sassari i regionen Sardinien i Italien. Byen ligger i 150 meters højde og har 3.009 indbyggere (2016). Kommunen har et areal på 56,81 km² og grænser til kommunerne Alghero, Ittiri, Olmedo, Putifigari, Sassari, Tissi og Usini.

Referencer

Henvisninger 

Kommuner i provinsen Sassari
Ray Allen

Walter Ray Allen Jr. (født 20. juli 1975, i Merced, Californien, USA) er en amerikansk tidligere basketballspiller (shooting guard), der spillede 18 år i NBA-ligaen.

Karriere 
Allen spillede college-basket hos University of Connecticut, inden han i 1996 blev draftet til NBA af Minnesota Timberwolves. Han blev dog umiddelbart derefter tradet til Wisconsin-holdet Milwaukee Bucks.

Fra 1996 til 2014 spillede Allen i NBA, hvor han repræsenterede først Milwaukee Bucks og siden Seattle SuperSonics, Boston Celtics og Miami Heat. Han vandt to NBA-mesterskaber i løbet af karrieren, et med Celtics i 2008 og et med Heat i 2014. Hele ti gange i karrieren blev han udtaget til ligaens all-star-kamp.

Allen vandt guld med det amerikanske landshold ved OL 2000 i Sydney.

Efter at have stoppet sin karriere blev Allen i 2018 optaget i Naismith Memorial Basketball Hall of Fame.

Klubber 
 1996–2003: Milwaukee Bucks
 2003–2007: Seattle SuperSonics
 2007–2012: Boston Celtics
 2012–2014: Miami Heat

NBA-statistikker 
 Point: 24.505 (18,9 per kamp)
 Rebounds: 5.272 (4,1 per kamp)
 Assists: 4.361 (3,4 per kamp)

Referencer

Eksterne henvisninger 

Basketballspillere fra USA
Medlemmer af Naismith Memorial Basketball Hall of Fame
Personer fra Californien
Olympiske mestre fra USA
Medaljevindere ved sommer-OL 2000
Burgos (Italien)

Burgos (sardisk: Su Bùrgu) er en by og en kommune (comune) i provinsen Sassari i regionen Sardinien i Italien. Byen ligger i 575 meters højde og har 924 indbyggere (2016). Kommunen har et areal på 18,08 km² og grænser til kommunerne Bottidda, Esporlatu og Illorai.

Referencer

Henvisninger 

Kommuner i provinsen Sassari
Burgos (flertydig)

Burgos kan henvise til:
 Burgos – by i regionen Castilla y León i det nordlige Spanien
 Burgos (provins) – provins i regionen Castilla y León i det nordlige Spanien hvor Burgos er provinshovedstaden
 Burgos (Italien) – italiensk by og en kommune (comune) i provinsen Sassari på Sardinien
 Burgos-BH – spansk professionelt cykelhold